রহস্যপত্রিকা

রহস্যপত্রিকা বাংলাদেশের একটি অন্যতম জনপ্রিয় মাসিক পত্রিকা। সেবা প্রকাশনী থেকে এই পত্রিকা জনাব কাজী আনোয়ার হোসেন-এর সম্পাদনায় ১৯৮৪ খ্রিষ্টাব্দ থেকে নিয়মিত প্রকাশিত হয়ে আসছে। এটি একটি রহস্য ও অ্যাডভেঞ্চারধর্মী সাহিত্য পত্রিকা। এছাড়াও এ পত্রিকায় পাঠকদের অংশগ্রহণে বিভিন্ন প্রকারের সাহিত্যকর্ম স্থান পায়।

বিবরন
রহস্যপত্রিকা সবসময় পেপারব্যাক কাগজে সাদা-কালোতে ছাপা হয়। প্রচ্ছদের জন্য রঙিন ছাপা ব্যবহৃত হয়। পত্রিকার বিভিন্ন নিয়মিত বিভাগ রয়েছে। এছাড়া লেখা প্রাপ্তিসাপেক্ষে বিভিন্ন অনিয়মিত বিভাগও চালু করা হয়।

নিয়মিত বিভাগ


 * খোলা চিঠি (পাঠকের চিঠি স্থান পায় এ বিভাগে)
 * ফিচার (বিভিন্ন বিষয়ে সচিত্র কিংবা চিত্রহীন ফিচার ছাপা হয় এ বিভাগে)
 * আপনার স্বাস্থ্য (বিভিন্ন স্বাস্থ্য সমস্যা ও সচেতনতা বিষয়ে নিবন্ধ লিখেন একজন বিশেষজ্ঞ ডাক্তার এবং পাঠকের স্বাস্থ্য সমস্যার জবাব দেন)
 * বিজ্ঞান বার্তা (সাম্প্রতিক বিজ্ঞান সংশ্লিষ্ট খবরাখবরের সংকলন এই পাতাটি)
 * বুদ্ধির ব্যায়াম (বিভিন্ন বিষয়ে বুদ্ধির চর্চা সংক্রান্ত পাজল দেয়া থাকে এবং আগের সংখ্যার কুইজ বিজয়ীর নাম উল্লেখ করা থাকে)
 * ঘর-সংসার (বিভিন্ন গৃহস্থালি টুকিটাকি পরামর্শ বিষয়ক নিবন্ধ ও খাবারের রসিপি দেয়া থাকে। এছাড়া পাঠকের বিভিন্ন সমস্যার সমাধানে উত্তর দেন বিশেষজ্ঞ)
 * হরেক রকম (সাম্প্রতিক বিভিন্ন আশ্চর্য ঘটনাবলীর সংকলন এই বিভাগ)
 * রিপ্লি থেকে (রিপ্লি'য বিলিভ ইট অর নট থেকে সচিত্র ছোট্ট আশ্চর্য ঘটনার সংকলন এই বিভাগ)
 * চিত্রময় বিশ্ব (সিনেমা ও তারকাজগতের সাম্প্রতিক হালচাল সচিত্র তুলে ধরা হয় এই বিভাগে)
 * ভাগ্যচক্র (একজন জ্যোতিষের মাধ্যমে মাসওয়ারি ভাগ্যগণনার ফলাফল উপস্থাপিত হয়। এছাড়া জন্ম তারিখের ভিত্তিতে পাঠকের বিভিন্ন সমস্যার সমাধান ও প্রশ্নের উত্তর দেয়া হয়)
 * শব্দফাঁদ (এ বিভাগে ক্রসওয়ার্ড পাজল দেয়া হয় এবং পূর্ববর্তি সংখ্যার বিজয়ীর নাম উল্লেখ করা হয়)
 * নতুন বই (সেবা প্রকাশনী ও প্রজাপতি প্রকাশন থেকে প্রকাশিত নতুন বইসহ বাজারে আসা নতুন বইয়ের সংক্ষিপ্ত পরিচিতি তুলে ধরা হয় এই বিভাগে)

প্রায় নিয়মিত বিভাগ


 * হরর গল্প
 * অনুবাদ গল্প
 * রহস্য গল্প
 * ভৌতিক গল্প
 * পিশাচ কাহিনী
 * শিকার কাহিনী
 * অণু গল্প
 * পাঠকের গল্প
 * অতিপ্রাকৃত গল্প
 * রম্য গল্প
 * ছোট গল্প

অন্যান্য অনিয়মিত বিভাগ


 * মুক্তিযুদ্ধের কাহিনী
 * জীবন চিত্র
 * ভয়ঙ্কর অভিজ্ঞতা
 * মজার অভিজ্ঞতা

__INDEX__